Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 448/06)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„Malta“

PDO-MT-A1630-AM01

Teate esitamise kuupäev: 5. oktoober 2021

HEAKSKIIDETUD MUUDATUSE KIRJELDUS JA PÕHJUSED

Väikesed muudatused lubatud viinamarjasortides ja mõned muud veinivalmistustavad. Kõiki neid muudatusi taotlesid kohalikud veinitootjad.

KOONDDOKUMENT

1. Nimetus(ed)

Malta

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

15. Kuivatatud viinamarjadest valmistatud vein

16. Üleküpsenud viinamarjadest valmistatud vein

4. Veini(de) kirjeldus

LÜHIKIRJELDUS

Kõik viited 2007. aasta õigusaktile „Legal Notice 416/07“ soovitatakse asendada tekstiga „S.L 436.07“.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

—

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

5. Veinivalmistustavad

5.1. Veinivalmistuse eritavad

1. Passito

Veinivalmistuse eritava

Märge Passito. Seda võib kasutada ainult veinide puhul, millest 100 % on saadud viinamarjadest, mis on täielikult või osaliselt kuivatatud kas taimel või pärast saagikoristust, mille tulemusel on viinamarjasuhkrud kontsentreerunud minimaalse võimaliku naturaalse alkoholisisalduseni 18,0 mahuprotsenti ja mille minimaalne tegelik alkoholisisaldus on 12,0 mahuprotsenti.

2. Imqadded

Veinivalmistuse eritava

Märge Imqadded. Seda võib kasutada ainult veinide puhul, millest 100 % on saadud viinamarjadest, mis on täielikult või osaliselt kuivatatud kas taimel või pärast saagikoristust, mille tulemusel on viinamarjasuhkrud kontsentreerunud minimaalse võimaliku naturaalse alkoholisisalduseni 14,0 mahuprotsenti ja mille minimaalne tegelik alkoholisisaldus on 12,5 mahuprotsenti.

3. Riżerva

Veinivalmistuse eritava

Märgistusega DOK Riżerva valgete veinide minimaalne naturaalne alkoholisisaldus peab olema 12,0 mahuprotsenti ja minimaalne üldalkoholisisaldus 12,0 mahuprotsenti. DOK Riżerva punaste veinide minimaalne naturaalne alkoholisisaldus peab olema 12,5 mahuprotsenti ja minimaalne üldalkoholisisaldus 12,5 mahuprotsenti. Mõlemat tüüpi tuleb enne müüki laskmist laagerdada pudelis vähemalt kuus kuud ja neid ei saa turustada enne, kui aastakäigu 1. septembrist on möödunud 24 kuud. Enne kuue kuu pikkust pudelis laagerdumist peavad punased veinid laagerduma vähemalt 12 kuud tammevaatides. Kui veini märgistusel kasutatakse märget Riżerva, on kohustuslik märkida ära ka aastakäik.

Märke Riżerva võib asendada märkega Reserve.

4. Ġellewża

Veinivalmistamise suhtes kehtestatud asjaomased piirangud

Ġellewża minimaalset naturaalset alkoholisisaldust (mahuprotsentides) muudetakse 10,5 mahuprotsendilt 10,0 mahuprotsendile.

5. Girgentina

Veinivalmistamise suhtes kehtestatud asjaomased piirangud

Girgentina minimaalset naturaalset alkoholisisaldust (mahuprotsentides) muudetakse 10,5 mahuprotsendilt 10,0 mahuprotsendile.

5.2. Maksimaalne saagikus

1. „Malbec“

12 000 kilogrammi viinamarju hektari kohta

6. Määratletud geograafiline piirkond

Tootmispiirkond on Malta saar. Viinapuid kasvatatakse enamikus piirkondades rannikust kuni sisemaani, tihedamalt on need koondunud põhja ja läände.

7. Peamised veiniviinamarjasordid

„Cabernet franc“

„Cabernet sauvignon“

„Carignan“

„Carmenere“

„Chardonnay“

„Chenin blanc“

„Gellewza“

„Girgentina“

„Graciano“

„Grenache“

„Inzolia“

„Lambrusco“

„Malbec“

„Merlot“

„Montepulciano“

„Moscato D’Alessandria“

„Moscato bianco“

„Moscato giallo“

„Mourvedre“

„Negroamaro“

„Nero d’Avola“

„Petit Verdot“

„Pinot bianco“

„Pinot noir“

„Primitivo“

„Sangiovese“

„Sauvignon blanc“

„Syrah“

„Tempranillo“

„Trebbiano“

„Vermentino“

„Viognier“

8. Seos(t)e kirjeldus

Selles osas muudatusi ei tehta.

9. Muud olulised tingimused (pakendamine, märgistamine, muud nõuded)

Õigusraamistik

Liikmesriigi õigusaktid

Lisatingimuste liik

Pakendamine määratletud geograafilises piirkonnas

Tingimuse kirjeldus

Veinidele, mis sertifitseeritakse, et need oleksid kooskõlas kaitstud päritolunimetuse staatusega, nähakse ette kontrollnumbrit kandvad sildid (banderols). Neid silte annab välja viinamarjakasvatuse ja veiniteaduse üksus. Kontrollnumber on kohustuslik ning see koosneb kolmest tähest ja seerianumbrist. Kaks esimest tähte („MT“) tähistavad päritoluriiki Maltat, kolmas täht aga siltide partiid. Kaitstud päritolunimetusega veinidel peab olema turuleviimiseks viinamarjakasvatuse ja veiniteaduse üksuse välja antud silt.

Link tootespetsifikaadile

https://ec.europa.eu/info/food-farming-fisheries/food-safety-and-quality/certification/quality-labels/geographical-indications-register/details/EUGI00000007621

(1) EÜT L 9, 11.1.2019, lk 2.